 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሰንኪ ኮሮናቫይረስ ብደረጃ ዓለም ሕጽረት ኮንደም ከየጋጥም ተሰጊኡ 8 ሚያዝያ 2020 ምንጪ ስእሊ, AFP ብደረጃ ዓለም ሕጽረት ኮንደም ከጋጥም ከምዝኽእል ናይ ዓለምና እቲ ዝዓበየ ትካል ኣፍራዪ ኮንዶም ገሊጹ ኣብ ዓለም እታ ቀንዲ ኮንደም እተፍርን ጠለባት እትመልእን ሃገር ማሌዥያ እያ ኣብዛ ሃገር ድማ ብሰንኪ ኮሮናቫይረስ ምንቅስቓሳት ተኣጊዱ ሰባት ኣብ ገዝኦም ተዓጽዮም ስለዘለዉ ኮንደም ከምቲ ቀደም ይፈርይ የለን ኣብ ዓለምና ካብ ዝሽየጡ ሓሙሽተ ኮንደማት እቲ ሓደ ካሬክስ ዝበሃል ትካል ዘፍርዮ ምዃኑ ጸብጻብ ኤኤፍፒ የረድእ ናይዚ ኩባንያ ሓላፊ ጎህ ሚያህ ድማ ኣብቲ ዝመጽእ ዘሎ ኣዋርሕ ብርግጽ ሕጽረት ኮንደም ከጋጥም ምዃኑ ኣሚቱሎ ሕቡራት ሃገራትውን ነዚ ስግኣት ኣንጸባሪቕዎ ኣሎ ኣብ ጥዕና ስነ-ተዋልዶ ዝነጥፍ ኤጀንሲ ናይ ሕቡራት ሃገራት ካብቲ ንንጥፈታቱ ዘድልዮ ብዝሒ ኮንደም ፍርቂ ጥራይ ከምዝረኸበ ይገልጽ ሕቡራት ሃገራት ብውሃቢ-ቃል ኣቢሉ ናይ ኮንደም ኮነ ካልእ ሜላ መከላኸሊ ጥንሲ ሕጽረት እንተጋጢሙ ብዝሒ ዘይተደለየ ጥንሲ ይውስኽ እዚ ድማ ኣብ ልዕሊ መናእሰይ ደቂኣንስትዮ መጻምደንን ስድራታትን ዘይተደለየ ጥዕናውን ማሕበራውን ቅልውላው ከምጽእ ይኽእል ምባሉ ኤኤፍፒ ጠቒሱሎ ብተወሳኺ ድማ ውሑስ ብዘይኮነ መገዲ ጥንሲ ንምስዳድ ብጾታዊ ርክብ ንዝመሓላለፉ ሕማማትን ንኤችኣይቪን ዘቃልዕ ምዃኑ ብምጥቃስ ስግኣቱ ገሊጹ ጽኑዕ ክትትል ሕክምና ኣይሲዩ እንታይ እዩ? 